
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


31 Δεκεμβρίου 2018 


ΤΕΥΧΟΣ Α.Α.Π. 


Αρ. Φύλλου 318 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΑΠΟΦΑΣΕΙΣ 

Αριθμ. 19197 _ 

Τροποποίηση εγκεκριμένου ρυμοτομικού σχε¬ 
δίου πόλης σε τμήμα της οδού Εθνάρχου Μακα¬ 
ρίου στα Ο.Τ.Γ280 και Ο.Τ.Γ281 στην Ελασσόνα. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1 .Τις διατάξειςτων αρθρ. 3,186 και 283 του ν.3852/2010 
«Νέα Αρχιτεκτονική της Αυτοδιοίκησης κ.λπ. (Καλλικρά¬ 
της)» (Φ.Ε.Κ. 87Α72010) όπως τροποποιήθηκαν, συμπλη¬ 
ρώθηκαν, αντικαταστάθηκαν, διορθώθηκαν και ισχύουν 
ως σήμερα. 

2. Την έγκριση της 146/2018 (ορθή επανάληψη) περί 
ολικής τροποποίησης -επικαιροποίησης του π.δ 129/ 
2010 (ΦΕΚ 222/τ.Α727-12-2010): Οργανισμός της 
Περιφέρειας Θεσσαλίας, όπως ισχύει (ΦΕΚ 4788/Β/ 
26-10-2018). 

3. Την με αριθμ. οικ.2899/1-9-2014 (ΦΕΚ 2474/Β/ 
17-9-2014) απόφαση του Περιφερειάρχη Θεσσαλίας με 
θέμα «Αναπλήρωση Περιφερειάρχη Θεσσαλίας». 

4. Τις διατάξεις του ν.δ. της 17-7-1923 (ΦΕΚ 228/Α7 
16-8-1923) «περί σχεδίων πόλεων, κωμών και συνοικι¬ 
σμών του Κράτους και οικοδομής αυτών» όπως τροπο¬ 
ποιήθηκαν, συμπληρώθηκαν, αντικαταστάθηκαν, διορ¬ 
θώθηκαν και ισχύουν ως σήμερα. 

5. Τ ις διατάξειςτου ν. 1337/1983 (ΦΕΚ33/Α 704-03-1983) 
όπως τροποποιήθηκαν, συμπληρώθηκαν, αντικαταστά- 
θηκαν, διορθώθηκαν και ισχύουν ως σήμερα. 

6. Τ ις διατάξεις των άρθρων 152 και 154 του π.δ. της 
14/27-7-1999, (Φ.Ε.Κ.580 Δ71999) «Κώδικας Βασικής 
Πολεοδομικής Νομοθεσίας». 

7. Τις διατάξεις του άρθρου 29 του ν. 2831/2000 
(Φ.Ε.Κ. 140 Α72000) «Περί τροποποίησης των διατάξε¬ 
ων του ν. 1577/1985 - Γ.Ο.Κ. και άλλες πολεοδομικές δι¬ 
ατάξεις» όπως αντικαταστάθηκαν με το άρθρο 10 του 
ν.3044/2002, (Φ.Ε.Κ. 197Α72002) περί «Μεταφοράς συ- 
ντελεστού δομήσεως κ.λπ.» 

8. Τις διατάξεις τις παρ. 8 του άρθρου 4του ν. 2508/1997 
(Φ.Ε.Κ.124/Α /13-6-1997) όπως τροποποιήθηκαν, συ¬ 
μπληρώθηκαν, αντικαταστάθηκαν, διορθώθηκαν και 
ισχύουν ως σήμερα. 


9. Τις διατάξεις του ν.4067/2012 «Νέος Οικοδομικός 
Κανονισμός» (Φ.Ε.Κ. 79/Α709-04-2012). 

10. Την Εγκ,-43511/161/55/13-6-1988 (Εγκ.55/88) 
«Οδηγίες και προδιαγραφές για τροποποιήσεις, επεκτά¬ 
σεις, ρυμοτομικών σχεδίων». 

11. Την Εγκ.-18894/6/5-5-2006 (Εγκ.6/06) «Άσκηση 
αρμοδιοτήτων πολεοδομικού σχεδιασμού». 

12. Την Εγκ.-29829/14-06-2012 (Εγκ. 10/2012) «Αρ¬ 
μοδιότητες γνωμοδότησης ΣΥ.ΠΟ.Θ.Α. Περιφερειακών 
Ενοτήτων/Περιφερειών για θέματα πολεοδομικού σχε- 
διασμού». 

13. Την με αριθμ. 6366/3-11-1988 απόφαση του Νο¬ 
μάρχη Λάρισας (ΦΕΚ 819/Δ716-11-1988) περί «Έγκρισης 
της Πολεοδομικής μελέτης αναθεώρησης του ρυμοτο¬ 
μικού σχεδίου Ελασόνας». 

14. Το από 14-06-1989 προεδρικό διάταγμα (ΦΕΚ 431 / 
Δ/16-06-1989) περί «Έγκρισηςτης Πολεοδομικής Μελέ¬ 
της επέκτασης του ρυμοτομικού σχεδίου Ελασσόνας». 

15. Την με αριθμ. 1131/54072/09-04-2013 απόφαση 
της Γ.Γ. Αποκεντρωμένης Διοίκησης Θεσσαλίας - Στερε¬ 
ός Ελλάδας περί έγκρισης μελέτης ΓΠΣ των Δημοτικών 
Ενοτήτων Ελασσόνας καιΤσαριτσάνηςτου Δήμου Ελασ¬ 
σόνας (ΦΕΚ 201/ΑΑΠ/04-06-2013). 

16. Την με αριθμ. 24860/29-11 -2017 τεχνική έκθεση - 
εισήγηση του Τμήματος Συγκ/κών και Κτιριακών Έργων- 
Συγκοινωνιών και Εγκαταστάσεων του Δήμου Ελασ¬ 
σόνας προς την Επιτροπή Ποιότητας Ζωής του Δήμου 
Ελασσόνας. 

17. Την με αριθμ. 45/2017 ομόφωνη απόφαση της Επι¬ 
τροπής Ποιότητας Ζωής του Δήμου Ελασσόνας. 

18. Την με αριθμ. 324/2017 ομόφωνη απόφαση του 
Δημοτικού Συμβουλίου Δ. Ελασσόνας. 

19. Το από το Νοέμβριο του 2017 τοπογραφικό 
διάγραμμα που συντάχθηκε από τον Αγρ.-Τοπογρ. 
Μηχ. Κωνσταντινίδη Αθανάσιο, θεωρημένο από το 
Δήμαρχο Ελασσόνας, που συνοδεύει την με αριθμ. 
324/2017 απόφαση του Δ.Σ. Ελασσόνας και την πα¬ 
ρούσα εισήγηση. 

20. Την με αριθμ. 816/15-01-2018 βεβαίωση του Δη¬ 
μάρχου Ελασσόνας σύμφωνα με την οποία δε δημιουρ- 
γούνται μη άρτια οικόπεδα και δε θίγονται κτίσματα. 

21. Την με αριθμ. 815/15-01-2017 βεβαίωση του Δη¬ 
μάρχου Ελασσόνας σύμφωνα με την οποία δεν υποβλή- 













3544 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΑΑΠ 318/31.12.2018 


θηκε καμία ένσταση κατά της με αρ. 324/2017 απόφασης 
του Δ.Σ. Δ. Ελασσόνας. 

22. Το με αριθμ. 817/15-01-2018 έγγραφο της Δ/νσης 
Χωροταξίας καιΤεχν. Υπηρεσιών του Δήμου Ελασσόνας 
με το οποίο διαβιβάστηκε στην Υπηρεσία μας ο φάκελος 
της προτεινόμενης ρύθμισης του θέματος (αριθμ. εισερχ. 
469/23-01-2018). 

23. Το με αριθμ. 21200/18-10-2017 έγγραφο της 
Δ/νσης Χωροταξίας και Τεχν. Υπηρεσιών του Δήμου 
Ελασσόνας με το οποίο διαβιβάστηκε στην Υπηρεσία 
μας ο φάκελος της προτεινόμενης ρύθμισης του θέματος 
(αριθμ. εισερχ. 8087/24-10-2017). 

24. Το απόσπασμα του 6ου Πρακτικού της 11ης/ 
11-10-2018 Συνεδρίασης του ΣΥ.ΠΟ.Θ.Α. Π.Ε. Λάρισας 
(Πράξη 64η), με το οποίο το Συμβούλιο γνωμοδοτεί ομό¬ 
φωνα υπέρ της έγκρισης της παραπάνω τροποποίησης. 

Επειδή: 

1. Έχουν υποβληθεί τα δικαιολογητικά όπως ορίζει η 
εγκύκλιος 55/1988, ο ν. 4067/2012 και οι Καταργούμε- 
νες - Μεταβατικές Διατάξεις, άρθρο 6 του ν. 4315/2014. 

2. Σύμφωνα μετο άρθρο 1 παρ. 1.3ατου ν.δ. 17-7-1923, 
κάθε τροποποίηση εγκεκριμένου ρυμοτομικού σχεδίου 
πρέπει να κατευθύνεται από πολεοδομικά κριτήρια και 
να αποβλέπει στην θεραπεία πολεοδομικών αναγκών, 
υγιεινής, συγκοινωνίας, ασφάλειας, οικονομίας και αι¬ 
σθητικής, τις οποίες εμφανίζει η οικιστική ανάπτυξη 
και διαμόρφωση της πόλης στην εξέλιξή της και να 
τεκμηριώνεται κατά τρόπο απόλυτα εμπεριστατωμένο. 
Συγκεκριμένα με την προέκταση της οδού Εθν. Μακα¬ 
ρίου εις βάρος του Ο.Τ.Γ280-Χώρου Αθλητικού Πυρήνα 
δίνεται συνέχεια σε μία περιμετρική οδό με αποτέλεσμα 
να διευκολύνεται κυκλοφοριακά η πόλη της Ελασσόνας. 
Ταυτόχρονα προτείνεται η διαπλάτυνση κατά 2μ. του 
τμήματος της ίδιας οδού εις βάρος του Ο.Τ.Γ281 που η 
χρήση του είναι «κοινόχρηστος χώρος - χώρος στάθ¬ 
μευσης αυτοκινήτων. Έτσι το πλάτος της οδού Εθν. Μα¬ 
καρίου θα γίνει από 10,0 μ. που ήταν στο τμήμα αυτό, 
σταθερό ίδιο πλάτος 12,0 μ. σε όλο το μήκος της, από τη 
συμβολή της με την οδό Δημητρίου Ελασσόνας έως την 
συμβολή της με την οδό Βασίλη Κυλώνη. 

3. Σύμφωνα με το αρθρ. 10 παρ. 4α του ν. 3044/2002, 
οι τροποποιήσεις εγκεκριμένων ρυμοτομικών σχεδίων 
πόλεων δεν πρέπει να επιφέρουν μείωση της συνολικής 
επιφάνειας κοινόχρηστων χώρων, ούτε των αναγκαίων 


κοινωφελών χώρων σύμφωνα με τα γενικά πλαίσια χρή¬ 
σεων γης (ΓΠΣ, ΣΧΟΟΑΠ). Στη συγκεκριμένη περίπτωση 
το ισοζύγιο διατηρείται σταθερό. 

4. Το γεγονός ότι από τις κανονιστικές διατάξεις της 
παρούσας απόφασης δεν προκαλείται δαπάνη σε βάρος 
του Κρατικού προϋπολογισμού και προϋπολογισμού του 
οικείου Ο.Τ.Α., αποφασίζουμε: 

1. Την έγκριση της τροποποίησης του εγκεκριμένου 
ρυμοτομικού σχεδίου Ελασσόνας και συγκεκριμένα: 

• την προέκταση της περιμετρικής οδού Εθν. Μακαρί¬ 
ου εις βάρος του Ο.Τ.Γ280, εφαπτομένη στην ανατολική 
πλευρά του οικοδομικού τετραγώνου, έτσι ώστε να μην 
παρεμποδίζεται η κίνηση προς την είσοδο - έξοδο της 
πόλης που είναι η συμβολή της οδού Εθν. Μακαρίου με 
την Επαρχιακή οδό Ελασσόνας - Τσαριτσάνης και την 
οδό Κ. Οικονόμου, 

• ταυτόχρονα προτείνεται η διαπλάτυνση κατά 2,0 μ. 
του τμήματος της ίδιας οδού εις βάρος του Ο.Τ.Γ281 και 
στο μήκος μόνο αυτού του Ο.Τ. που η χρήση του είναι 
«κοινόχρηστος χώρος - χώρος στάθμευσης αυτοκινήτων, 
όπως αναλυτικά περιγράφεται στο από τον Νοέμβριο 
του 2017 τοπογραφικό διάγραμμα, το οποίο συνοδεύει 
την με αριθμ. 324/2017 απόφαση του Δ.Σ. Ελασσόνας 
και την παρούσα εισήγηση. 

2. Τη Διατήρηση των όρων δόμησης που ισχύουν στην 
περιοχή, σύμφωνα και με το 7ο σχετ. 

3. Η ισχύςτης απόφασης αυτής αρχίζει από την δημο¬ 
σίευση της στην Εφημερίδα της Κυβερνήσεως. 

4. Επιτρέπεται η υποβολή προσφυγής στον Γενικό 
Γραμματέα Αποκεντρωμένης Διοίκησης Θεσσαλίας και 
Στερεάς Ελλάδας μέχρι συστάσεως της αυτοτελούς Υπη¬ 
ρεσίας εποπτείας ΟΤΑ, μόνο για Παράβαση του νόμου, 
σύμφωνα με τις διατάξεις 227 του ν. 3852/2010 (ΦΕΚ 
87/Α72010), όπως αντί καταστάθηκε με το αρ. 118 του 
ν.4555/2018 και σε προθεσμία δέκα πέντε (15) ημερών, 
από τη δημοσίευσή της ή την ανάρτησή της στο διαδί¬ 
κτυο ή από την κοινοποίηση της ή αφού έλαβε γνώση 
αυτής. 

Η απόφαση αυτή, με το σχεδιάγραμμα που την συνοδεύει, 
να δημοσιευθούν στην Εφημερίδα της Κυβερνήσεως. 

Λάρισα, 14 Νοεμβρίου 2018 
Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ1.9Τ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ς 1 "· 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθόπΐ35ΐθΓ.θτ@θ1.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ς 1- )· Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.θΐ·^ 

ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐρά6$Ι<.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178-180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννβΙ}ΙΤ135ΐ6Γ.6ΐ@6ΐ.9>' 

Πληροφορίες για γενικό πρωτόκολλο 
και αλληλογραφία: 9>'3ηιηΐ3ΐ6Ϊ3@β1.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί&ς τί§ς ' ·ω 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























